Dastamen-sistema

Dastamen-sistema gustuak detektatzeko erabiltzen den zentzumen-sistema da. Dastamena ezaugarri kimikoren baten bidez gustua erregistratzea eta listuan disolbagarriak diren substantzia batzuk identifikatzea da. Zentzumenik ahulena den arren, usaimenari lotuta dago, eta usaimenak osatzen du bere funtzioa. Izan ere, jaten ditugun elikagaien usaina bidebanatze aerodigestibotik usaimen-mukosarantz igotzen da, eta horrela gertatzen da elikagaiak lehenengo sudurretik dastatzearen fenomeno bitxia. Horren frogapena hotzeria baten ondorioz sudurra estalita daukagunean gertatzen zaiguna da: jaten dugunean, dena soso eta motel aurkitzen dugu.

Zentzumen hori, gainera, digestiorako laguntza indartsua da, badakigulako dastamenaren sentsazio atseginek listu eta zuku gastrikoen jariaketa estimulatzen dutela. Dastamen-papilek garrantzi handia dute zentzumen horretan.

Erreferentziak

Kanpo estekak